Kui ma mõlemad esimest korda kätte võtsin, tekitas "hiinlase" väga viisakas poolkõva kandekott lootuse, et sealtki õnnestub midagi head välja harutada. Pentaxi pehme nailonvutlari väljanägemisest ei osanud ma esialgu midagi arvata. Statiivile paigaldamisel aga  selgus, et pehme on parem kui kõva, kuna seda polnud vaja vaatlustoru ümbert ära võttagi - piisas vaid tõmblukkude avamisest ning PF-80EDA oligi töövalmis. Hiina toru tuli seevastu kõigepealt kokku panna, kuna paigaldatud okulaariga see oma kotti lihtsalt ära ei mahu.